CELEX: 32012R0409
Language: el
Date: 2012-05-14 00:00:00
Title: Κανονισμός (ΕΕ) αριθ. 409/2012 του Συμβουλίου, της 14ης Μαΐου 2012 , σχετικά με την αναστολή ορισμένων περιοριστικών μέτρων που καθορίζονται με τον κανονισμό (ΕΚ) αριθ. 194/2008 για την ανανέωση της ισχύος και την ενίσχυση των περιοριστικών μέτρων κατά της Βιρμανίας/Μιανμάρ

15.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 126/1
            
         ΚΑΝΟΝΙΣΜΌΣ (ΕΕ) αριθ. 409/2012 ΤΟΥ ΣΥΜΒΟΥΛΊΟΥ
   της 14ης Μαΐου 2012
   σχετικά με την αναστολή ορισμένων περιοριστικών μέτρων που καθορίζονται με τον κανονισμό (ΕΚ) αριθ. 194/2008 για την ανανέωση της ισχύος και την ενίσχυση των περιοριστικών μέτρων κατά της Βιρμανίας/Μιανμάρ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
   Έχοντας υπόψη την απόφαση 2012/225/ΚΕΠΠΑ του Συμβουλίου, της 26ης Απριλίου 2012, για την τροποποίηση της απόφασης 2010/232/ΚΕΠΠΑ σχετικά με την ανανέωση των περιοριστικών μέτρων κατά της Βιρμανίας/Μιανμάρ (1),
   Έχοντας υπόψη την κοινή πρόταση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               O κανονισμός (ΕΚ) αριθ. 194/2008 του Συμβουλίου (2) προβλέπει ορισμένα μέτρα, συμπεριλαμβανομένων των περιορισμών που ισχύουν για ορισμένες εισαγωγές και εξαγωγές από και προς τη Βιρμανία/Μιανμάρ, δέσμευση των κεφαλαίων και οικονομικών πόρων ορισμένων προσώπων και οντοτήτων και περιορισμούς στη χρηματοδότηση ορισμένων επιχειρήσεων.
            
         
               (2)
            
            
               Ανταποκρινόμενη στις πρόσφατες εξελίξεις στη Βιρμανία/Μυανμάρ, η απόφαση 2012/225/ΚΕΠΠΑ τροποποίησε την απόφαση 2010/232/ΚΕΠΠΑ (3) έτσι ώστε να προβλεφθεί η αναστολή, έως τις 30 Απριλίου 2013, όλων των περιοριστικών μέτρων με εξαίρεση την απαγόρευση περί όπλων και την απαγόρευση περί εξοπλισμού που θα μπορούσε να χρησιμοποιηθεί για εσωτερική καταστολή.
            
         
               (4)
            
            
               Ο κανονισμός (ΕΚ) αριθ. 194/2008 θα πρέπει, επομένως, να τροποποιηθεί αναλόγως ώστε να ανασταλούν τα περισσότερα από τα περιοριστικά μέτρα.
            
         
               (5)
            
            
               Η αναστολή της δέσμευσης κεφαλαίων και οικονομικών πόρων θα πρέπει να ερμηνευθεί υπό την έννοια ότι επιτρέπει την αποδέσμευση, χωρίς προηγούμενη έγκριση από τις αρμόδιες αρχές, κεφαλαίων και οικονομικών πόρων που είχαν δεσμευθεί σύμφωνα με τον κανονισμό (ΕΚ) αριθ. 194/2008,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα μέτρα που αναφέρονται στα άρθρα 2, 3, 5, 6, 7 παράγραφος 3, 8, 9 παράγραφος 2, 11,12, 13 και 15 παράγραφοι 2 έως 8 του κανονισμού (ΕΚ) αριθ. 194/2008 αναστέλλονται έως τις 30 Απριλίου 2013.
   Το άρθρο 7 παράγραφος 5 του κανονισμού (ΕΚ) αριθ. 194/2008 αναστέλλεται έως τις 30 Απριλίου 2013, στο μέτρο που αναφέρεται στο άρθρο 7 παράγραφος 3.
   Άρθρο 2
   Τα πρόσωπα που απαριθμούνται στο Παράρτημα διαγράφονται από τον κατάλογο των προσώπων στο Μέρος Ι του Παραρτήματος VI του κανονισμού (ΕΚ) αριθ. 194/2008.
   Άρθρο 3
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Μαΐου 2012.
      
         
            Για το Συμβούλιο
         
         
            Η Πρόεδρος
         
         C. ASHTON
      
   
   
      (1)  ΕΕ L 115, 27.4.2012, σ. 25.
   
      (2)  ΕΕ L 66, 10.3.2008, σ. 1.
   
      (3)  ΕΕ L 105, 27.4.2010, σ. 22.
   ΠΑΡΑΡΤΗΜΑ
   
      ΠΡΟΣΩΠΑ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2
   
   
               1.
            
            
               Thidar Zaw
            
         
               2.
            
            
               Pye Phyo Tay Za
            
         
               3.
            
            
               Ohn
            
         
               4.
            
            
               Shwe Shwe Lin
            
         
               5.
            
            
               Nan Than Htwe a.k.a Nan Than Htay
            
         
               6.
            
            
               Nang Lang Kham a.k.a. Nan Lan Khan
            
         
               7.
            
            
               Lo Hsing-han
            
         
               8.
            
            
               San San Kywe
            
         
               9.
            
            
               Nandar Hlaing
            
         
               10.
            
            
               Aye Aye Maw
            
         
               11.
            
            
               Nan Mauk Loung Sai a.k.a. Nang Mauk Lao Hsai
            
         
               12.
            
            
               Than Than Nwe
            
         
               13.
            
            
               Nay Soe
            
         
               14.
            
            
               Theint Theint Soe
            
         
               15.
            
            
               Sabai Myaing
            
         
               16.
            
            
               Htin Htut
            
         
               17.
            
            
               Htay Htay Khine (Khaing)
            
         
               18.
            
            
               Sandar Tun
            
         
               19.
            
            
               Aung Zaw Naing
            
         
               20.
            
            
               Mi Mi Khaing
            
         
               21.
            
            
               Moe Mya Mya
            
         
               22.
            
            
               Thurane Aung a.k.a. Christopher Aung, Thurein Aung
            
         
               23.
            
            
               Khin Phyone
            
         
               24.
            
            
               Nyunt Nyunt Oo
            
         
               25.
            
            
               Myint Myint Aye
            
         
               26.
            
            
               Min Thein a.k.a. Ko Pauk
            
         
               27.
            
            
               Tin Tin Latt
            
         
               28.
            
            
               Wut Yi Oo
            
         
               29.
            
            
               Capitain Htun Zaw Win
            
         
               30.
            
            
               Yin Thu Aye
            
         
               31.
            
            
               Yi Phone Zaw